o
Tervetuloa Café Raamattu -ohjelman pariin!
Vieraanani on mies, joka on ollut täällä aiemminkin.
Keskustelemme tärkeistä kristinuskon kysymyksistä.
Stefan Gustavsson Ruotsista, tervetuloa! - Kiitos.
Olemme puhuneet asioista, jotka puoltavat Jumalan olemassaoloa.
Olemme pohtineet, miksi voimme luottaa siihen, -
että Uuden testamentin kertomus Jeesuksesta on paikkansapitävä.
Nyt pohdimme ylösnousemusta.
Se, jos mikä, tekee Jeesuksesta ainutlaatuisen.
Kovin moni ei kilpaile ylösnousseen tittelistä.
Buddhalaiset käyvät Buddhan haudalla.
Muslimit käyvät Muhammedin haudalla.
Kristityt tuntevat ylösnousseen Jeesuksen.
Se on kristinuskon avainasia.
Ilman ylösnousemusta kristinuskon opilta putoaisi pohja.
Ilman sitä kristityt olisivat säälittävimpiä ihmisiä maan päällä.
Paavalin mukaan kaikki seisoo tai kaatuu sen mukana, -
että Jumala herätti Jeesuksen kuolleista todellakin fyysisesti -
ristinkuoleman jälkeen.
Ilman sitä Jeesusta ei seurattaisi.
Se osoittaisi Hänen olleen väärässä. Ylösnousemus muuttaa kaiken.
Se on Jumalan tapa todistaa koko maailmalle, -
että Jeesus on Hänen Poikansa.
Sanasi kuulostavat aivan Paavalilta, -
joka kirjoitti 1. Kor. 15:ssä, että jos ylösnousemusta ei olisi, -
olisimme säälittävimpiä kaikista ihmisistä.
Olisimme suurimpia häviäjiä.
Siksi on tärkeää tutkia tätä, -
koska kristinusko nojaa sen varaan.
Onko perusteltua uskoa, että Jeesus nousi kuolleista ja elää?
Vai onko se vain sokeaa uskoa ja uskottelua?
Kun puhutaan ruumiillisesta ylös- nousemuksesta ajassa ja tilassa, -
kyse ei ole vain siitä, -
että Jeesuksen Henki tai sanoma jatkoivat elämistä.
Ruumis, joka laskettiin hautaan, nousi ylös kuolleista.
Miten perustelisit sen, jos joku kysyy, miten siihen voi uskoa?
Tarkastellaan ensin kristinuskon näkökulmaa ylösnousemukseen.
Siihen liittyy paljon väärinkäsityksiä.
Kyse ei ole siitä, että Jeesuksen Henki tai sielu jatkoi elämistä.
Se ei myöskään tarkoita sitä, -
että Jeesus jatkoi aikaisempaa elämäänsä.
Se ei olisi silloin ainutlaatuista.
Evankeliumeissa kerrotaan, että Jeesus herätti Lasaruksen, -
joka oli ollut kuolleena neljä päivää.
Samoin hän herätti Nainin lesken pojan ja Jairuksen tyttären.
He jatkoivat entistä elämäänsä ja lopuksi kuolivat.
Heidän ylösnousemuksensa ei ollut radikaali tapahtuma.
Se oli tavallaan kuolemantuomion lykkäämistä.
He kuolivat myöhemmin kuitenkin.
Jeesuksen ylösnousemuksessa kristinuskon mukaan -
Jumala herätti Jeesuksen uuteen kirkastettuun elämään.
Jeesuksella oli sama ruumis, joka oli ristiinnaulittu.
Se oli muuttunut ja kirkastunut.
Jumala nosti ihmisen elämän uudelle tasolle.
Jeesus on ensimmäinen ylösnousseista -
ja ensimmäinen uudenlaisen ihmiselämän edustaja.
Kaikkia ihmisiä kutsutaan tulemaan sisälle uuteen elämään.
Monet seuraavat ylösnousemuksen esikoista uuteen elämään.
Siitä ylösnousemuksessa on kyse.
Miten ylösnousemus voidaan perustella historiallisesti?
Kun asiaa tarkastelee historiallisesti, -
esiin nousee kaksi suurta ongelmaa.
Esiin nousee kaksi kysymystä.
Ensimmäinen kuuluu näin:
"Miksi ristiinnaulittua henkilöä sanotaan Messiaaksi?"
Ensimmäisellä vuosisadalla oli monta liikettä, -
joiden johtajia pidettiin Messiaana.
Messiaan odotettiin kukistavan Israelin vihollinen, -
Rooman valtakunta.
Odotettiin Hänen uudistavan ihmisten ja Jumalan välisen suhteen, -
ja sen jälkeen koko maailmaan tulisi rauha.
Oli monia, joiden uskottiin olevan Messias, -
kuten Juudas Galilealainen ja Simon bar Kokhba.
Roomalaiset teloittivat heidät.
Liike kuoli heti teloitusten jälkeen.
Teloitus osoitti, etteivät he olleet Messiaita.
Miksei sitten kristinusko kuollut Jeesuksen kuoleman jälkeen?
Miten voidaan sanoa, että ristiin- naulittu on Jumalan Messias?
Se vaatii historiallisen selityksen.
Toinen ongelma liittyy käsitykseen, -
että Jumala nosti ihmisen elämän uudelle tasolle keskellä historiaa.
Se on täysin uusi käsitys.
Saddukeukset eivät uskoneet ylösnousemukseen.
Fariseusten mukaan ylösnousemus tapahtuu viimeisenä päivänä.
Roomalaiset eivät uskoneet ruumiin ylösnousemukseen.
Koko ajatusta pilkattiin.
Uskottiin, että ainoastaan sielu voi olla kuolematon.
Kristinuskon myötä syntyi uudenlainen käsitys:
ruumiin ylösnousemus, muuttunut elämä, -
joka tapahtui yhdelle henkilölle keskellä historiaa.
Miksi syntyi tällainen uusi käsitys?
Historioitsijan on tartuttava siihen.
Tämä oli aivan uutta.
Jos alkaa tutkia kysymystä, -
tarjolla on historiallista aineistoa hyvin varhaiselta ajalta.
Siitä käy ilmi, miksi kristityt ajattelivat, -
että ristiinnaulittu on Messias -
ja että heillä on uudenlainen käsitys ylösnousemuksesta.
Paavali kuvailee kristinuskon sanomaa 1. Kor. 15:ssä.
Sen mukaan Jeesus kuoli syntiemme tähden, Kirjoitusten mukaan.
Hänet haudattiin, ja Hän nousi kuolleista kolmantena päivänä, -
Kirjoitusten mukaan.
Hän näyttäytyi Pietarille, kahdelletoista opetuslapselle -
ja viidellesadalle ihmiselle. Paavali luettelee nimiä.
Täytyy pohtia, miten suhtaudumme siihen.
Jeesus kuoli. Siinä ei ole mitään erikoista, sillä kaikki kuolevat.
Ei ole syytä olettaa, että ristinkuolema olisi keksitty asia.
Se on niin nöyryyttävää, -
että se varmasti tapahtui niin kuin kerrotaan.
Hänet haudattiin. Se ei ole erikoista.
Kerrotaan, että hauta kuului Joosef Arimatialaiselle.
Joosef kuului Israelin johtajiin.
Hän oli hyvin tunnettu Jerusalemissa.
Tällaisia asioita ei voi keksiä.
Jos haluaa keksiä tietoja, niiden on jäätävä epätarkoiksi.
Ei voida keksiä, -
että ruumis laskettiin Joosef Arimatialaisen hautaan.
Ei ole syytä epäillä, että Jeesus mestattiin ja haudattiin.
Sitten tapahtui jotakin, mitä on tutkittava tarkoin.
Kolmen päivän kuluttua hauta oli tyhjä.
Mitä todisteita on olemassa siitä, että hauta oli tyhjä?
Miten voimme uskoa siihen?
Siihen liittyy muutamia mielenkiintoisia seikkoja.
Kaikissa evankeliumeissa todetaan, -
että naiset huomasivat ensimmäisenä tyhjän haudan.
He halusivat suorittaa hautauksen loppuun.
He menivät haudalle ja näkivät, että se oli tyhjä.
He kertoivat siitä Pietarille, Johannekselle ja muille.
Juutalaisessa ja roomalaisessa laissa -
naisen todistuksella oli vähemmän painoarvoa -
verrattuna miehen todistukseen.
Jos joku vain keksisi, että hauta oli tyhjä, -
hän sanoisi varmasti, että Pietari ja Johannes löysivät tyhjän haudan.
Kerrotaan, että sen löysivät Maria Magdaleena ja muut naiset.
Pietari ja Johannes eivät aluksi uskoneet heitä, -
mutta he kävivät toteamassa, että se oli totta.
Jeesuksen seuraajat ja vastustajat tiesivät, missä hauta sijaitsi.
Kukaan ei voinut sepittää tarinaa tyhjästä haudasta, -
koska väitteen todenperäisyys voitiin tarkistaa helposti.
Löytäjät olivat siis naisia.
Jos tarina olisi sepitetty, olisi varmasti sanottu, -
että tyhjän haudan löysivät nimenomaan miehet.
Toiseksi haudan sijainti oli tunnettu ja keskeinen.
Kuka tahansa voi tarkistaa sen.
Aivan. Kristinusko ei kasvanut Roomassa, Aleksandriassa -
tai Antiokiassa vaan Jerusalemissa, jossa hauta sijaitsee.
Muutama viikko myöhemmin Pietari piti puheen Jerusalemissa.
Hän puhui Jerusalemin haudoista ja Jeesuksen ylösnousemuksesta.
Hän olisi ollut pulassa, jos tiedot olisivat olleet virheellisiä.
Olemme aiemmin käsitelleet Jeesuksen ristinkuolemaa.
Olemme selvittäneet, että Jeesus oli historiallinen henkilö.
Sitten hauta olikin tyhjä.
Mitä se todistaa? Ehkäpä joku varasti ruumiin.
Itsessään se ei todista paljoakaan, mutta asiaan liittyy muutakin.
Jeesus kuoli, ja Hänet haudattiin. Sitten hauta oli tyhjä.
Jos asia jäisi tähän, ihmettelisimme, mitä tapahtui.
Mutta sitten seurasi jotakin.
Esiin alkoi tulla ihmisiä, jotka todistivat kohdanneensa Jeesuksen.
He eivät nähneet näkyjä ja ilmestyksiä päässään, -
vaan he kohtasivat Jeesuksen fyysisesti.
Ihmiset puhuivat ja söivät Jeesuksen kanssa.
Hän näyttäytyi eri ihmisille, -
kuten Maria Magdaleenalle ja Pietarille -
sekä Kleopaalle ja hänen matkatoverilleen Emmauksen tiellä.
Seitsemän ihmistä näki Hänet Genesaretilla.
Heistä viisi on mainittu nimeltä.
Hän näyttäytyi myös suurille ryhmille, jopa 500:lle kerralla.
Todistusten mukaan ne eivät olleet näkyjä.
Ihmiset puhuivat Jeesuksen kanssa. He söivät yhdessä.
Hauta oli tyhjä. Kukaan ei voinut osoittaa, missä ruumis oli.
Sadat ihmiset väittivät kohdanneensa Jeesuksen.
He olivat valmiit kuolemaan todistuksensa takia.
Se ei itsessään todista, että Jeesus oli ylösnoussut, -
mutta se todistaa, että ihmiset olivat varmoja kokemastaan.
Kukaan ei ole valmis kuolemaan valheen puolesta.
Viivytään hetki tämän tärkeän asian parissa.
Olisiko kyseessä voinut olla hallusinaatio?
He luulivat nähneensä.
Tietenkin täytyy tutkia erilaisia vaihtoehtoja.
Kristinuskon näkemys asioiden kulusta on se, -
että Jumala herätti Jeesuksen kuolleista -
ja että Jeesus näyttäytyi ihmisille.
Täytyy olla valmis tutkimaan vaihtoehtoisia selityksiä:
Varastiko joku ruumiin?
Ovatko opetuslapsien kokemukset hallusinaatioita?
Se on tavallinen selitys nykyään.
Ei voi kieltää, etteivätkö he kokeneet jotakin merkittävää.
Historioitsijat ovat yhtä mieltä siitä, -
että he kokivat jotakin, mikä muutti heidän elämänsä.
He itse tulkitsivat sen niin, että he kohtasivat Jeesuksen.
Olisiko se voinut olla hallusinaatio?
Tiedämme, että hallusinaatiot ovat harvinaisia.
Kovin moni ei voi sanoa kokeneensa hallusinaatioita.
Se on harvinaista, mutta sitä esiintyy.
Niitä voivat aiheuttaa fyysinen tai psyykkinen uupumus tai stressi.
Silloin psyyke saattaa toimia toisella tavalla.
Ne voivat johtua myös kovasta kuumeesta tai huumeiden käytöstä.
Miten sitten niin iso väkijoukko voi hallusinoida?
Hallusinaatiot kehittyvät yksilöllisistä kokemuksista -
sekä sisäisistä tunteista, tunnelmista ja kuvista.
Hallusinaatiot ovat siis yksilöllisiä.
Psykologiassa ei tunneta ryhmähallusinaatiota, -
jossa 500 ihmistä on hallusinoinut saman asian samanaikaisesti.
Hallusinaatioiden samankaltaisuus ei ole psykologisesti uskottavaa.
Ihmiset pitivät tiukasti kiinni siitä, -
että he kohtasivat Jeesuksen. He olivat valmiit kuolemaan sen takia.
Antiikin aikana tunnettiin näyt.
Tiedettiin, että sureva ihminen voi nähdä poisnukkuneen näyssä.
Se ei tarkoittanut sitä, että henkilö olisi noussut kuolleista.
Se on psykologinen ilmiö.
Kun suremme jotakuta, saatamme kokea hetken, -
että näemme hänet edessämme.
Nämä todistukset ovat erilaisia.
Monta kertaa monelta eri taholta kuultiin, että Hän elää.
Tarkastellaanpa seitsemää opetuslasta Genesaretilla.
He tulivat veneellä rantaan kalastettuaan koko yön.
Rannalla istui joku. Kun he tulivat lähemmäs, -
he näkivät, että se oli Jeesus.
Vene vedettiin rantaan. Jeesus oli sytyttänyt tulen.
Hän oli paistanut kalaa, jota hän tarjosi miehille aamiaiseksi.
Ihminen kyllä tietää, onko hän syönyt aamiaista vai ei.
Kalan rasvan tuntee kädessä. Savun maun tuntee suussa.
Nuotion lämmön voi tuntea. He eivät olleet sytyttäneet sitä.
Hän oli sytyttänyt sen.
Kysyn vielä erästä asiaa.
Mitä jos kertomukset ovat syntyneet paljon myöhemmin?
Mitä jos ne ovat legendaa, joka on kehittynyt jälkikäteen -
ja johon on lisätty yksityiskohtia esimerkiksi syömisestä?
Koko tilanne muuttuisi, jos tämä olisi legendaa, -
joka tuli esiin 150 jKr., 120 vuotta tapahtumien jälkeen.
Asia ei ole niin.
Tätä sanomaa julistettiin 30-luvulla jKr. Jerusalemissa.
Se voidaan perustella historian kautta.
Paavali sanoo 1. Kor. 15:ssä:
"Annoin teille tiedoksi sen, minkä itse olin saanut."
Hän kertoi alkuperäisen kristillisen evankeliumin:
Kristus kuoli. Hänet haudattiin. Hän nousi kuolleista.
Hän näyttäytyi monille, jotka Paavali mainitsee nimeltä.
Paavali kirjoitti tästä kolme vuotta uskoontulonsa jälkeen, -
30-luvun puolivälissä. Kertomus ei ole legendaa.
Sanomaa julistettiin 30-luvun Jerusalemissa -
ja sen jälkeen Välimeren ympäristössä.
Sanomaa alettiin julistaa heti ylösnousemuksen jälkeen.
Sanoma muovautui heti ristinkuoleman jälkeen.
Muutaman viikon kuluttua esiin astui ihmisryhmä, -
joka todisti tapahtuneesta:
"Tiedätte, mitä Jeesukselle tapahtui Jerusalemissa."
"Nyt Jumala on herättänyt Hänet kuolleista."
"Me olemme nähneet Hänet."
Miten ylösnousemus sopii Raamatun kokonaiskertomukseen?
Tässä kuolleista herää Jumalan edustaja, Poika, -
Jumala itse kristinuskon näkemyksen mukaan.
Jos mietitään asioita luomisesta ikuiseen elämään, -
mikä merkitys näillä asioilla on?
Se on keskeinen asia.
Kaikki ihmiset pohtivat kysymystä, -
jos Luoja-Jumala on olemassa, miksei Hän tee mitään, -
vaikka pahuus, synti ja kuolema koskettavat jokaista ihmistä.
Raamatussa Jumala sanoo:
"Eräänä päivänä korjaan sen, minkä olette pilanneet."
"Eräänä päivänä joku murskaa pahan vallan."
"Eräänä päivänä uusi puhdas elämä murtautuu esiin."
Kristinuskon mukaan Jeesus täytti kaikki nämä lupaukset.
Hän antoi oman henkensä ja kuoli puolestamme, -
jotta mekin saisimme elämän Hänessä.
Hän on esikoinen ylösnousseista.
Hän kutsuu kaikkia ihmisiä sisälle katoamattomaan elämään.
Ensimmäiset kristityt löysivät tyhjän haudan.
He kohtasivat Jeesuksen.
Sen jälkeen kristillisen seura- kunnan kasvua ei voitu pysäyttää.
Se alkoi muutamasta ihmisestä Jerusalemista, -
ja siitä on kasvanut maailman suurin liike.
Jeesuksen ylösnousemuksesta todistavat tyhjä hauta, -
opetuslapset, jotka itse sanoivat kohdanneensa Jeesuksen fyysisesti, -
ja kristinuskon kasvu. He olivat valmiit kuolemaan sanoman takia.
Vaihtoehtoisten selitysten täytyy tehdä oikeutta tosiasioille:
Hauta oli tyhjä. Opetuslasten elämä muuttui.
Ja kristinusko alkoi kasvaa vääjäämättömästi.
Tällä on meille valtavan suuri merkitys.
Voisitko kertoa, mitä sinulle henkilökohtaisesti merkitsee se, -
että Jeesus on noussut kuolleista?
Sen kokee vahvimmin, kun itse seisomme jonkun haudalla, -
kun näemme ja koemme konkreettisesti sen, -
minkä tiedämme teoriassa koko ajan:
Ihmiselämä on hauras. Me kaikki kuolemme joskus.
Seisomme haudalla ja ajattelemme arkussa makaavaa, -
jota kaipaamme syvästi.
Pakostakin ajattelemme: "Eräänä päivänä se olen minä."
Onko toivoa ja valoa? Jatkuuko elämäni samassa muodossa?
En tarkoita vain hengen tai sielun maailmaa, -
vaan tätä ihmisen elämää, jota sittenkin rakastimme.
Evankeliumi on ainutlaatuinen, sillä se voi tarjota toivoa, -
koska Jeesus on noussut kuolleista, ja Hän on uusi ihminen.
Hän on jo perillä uudessa elämässä.
Meillä on ohjelma-aikaa jäljellä vielä minuutti.
Koska Jeesus on noussut kuolleista, -
ja jos minä uskossa seuraan Häntä, -
sama pätee minuunkin.
Paavali puhuu siitä 1. Kor. 15:ssä.
Kristus on ylösnoussut. Me, jotka kuulumme Hänelle, -
pääsemme osallisiksi samasta ylösnousemuksesta ja kirkkaudesta.
Kaikki ovat tervetulleita Hänen luokseen.
Kiitos haastattelusta!
Olet kirjoittanut kirjan "Kristen på goda grunder".
Kirja käsittelee näitä aiheita ja monia muita kysymyksiä.
Suomennos on loppuunmyyty, mutta sitä voi löytää jostakin.
Suomeksi se on: "Mihin uskomme perustuu?"
Mainio kollegasi apologeetta William Lane Graig Amerikasta -
kirjoittaa ylösnousemuksesta Till Trons Försvar -kirjassa.
Kirjassa käsitellään aihetta syvällisesti.
Sekin on suomennettu. Kirjan nimi on "Valveilla".
Kiitos seurasta!
Mitä voisi sanoa? Miten hieno sanoma!
Jos se on totta, kaikki elämässämme muuttuu.
Vihollisista viimeinen, kuolema, on kukistettu.
Jeesus on voittanut. Hän on noussut kuolleista.
Sitä kannattaa ajatella. Nähdään ensi viikolla!
TV-ohjelmien tekeminen on tiimityötä.
Saan haastatella mielenkiintoisia vieraita.
En pystyisi siihen ilman tiimiä, joka on kameroiden takana.
Tarvitsen myös sinun apuasi. Voit tukea ohjelmaa taloudellisesti -
soittamalla tukinumeroon.
Voit osoittaa tukesi suoraan tälle ohjelmalle -
käyttämällä tili- ja viitenumeroa.
Kiitos, että olet mukana saattamassa ohjelmaa ruutuun.
Suomennos: Marianne Tenetz